Manchester Locomotive Works

Manchester Locomotive Works var en amerikansk lokomotivfabrikk og maskinverksted i Manchester, New Hampshire som ble grunnlagt i 1853 av Aretas Blood og Oliver W. Bayley. Til å begynne med bygde verkstedet maskiner til tekstilindustrien og stasjonære dampmaskiner. I 1855 ble det første lokomotivet overlevert. Fra 1877 og til nedleggelsen produserte fabrikken Amoskeag dampdrevne brannvogner. I 1901 ble Manchester Locomotive Works med i en stor-fusjonen sammen med 7 andre lokomotivfabrikker og dannet American Locomotive Company (Alco). I 1913 ble lokomotiv-fabrikken stengt og nedlagt etter å ha bygd omtrent 1 800 lokomotiver. 

 Historie 
miniatyr|Annonse fra 1875.
 Starten 
7. september 1853 grunnla Aretas Blood og Oliver W. Bayley Firmaet Bayley, Blood & Company med formål å bygge maskineri for tekstilindustrien, dampmaskiner og lokomotiver. De startet i et verksted som lå i Mechanics' Row og som ble kalt Vulcan Works (ingen forbindelse med Vulcan Locomotive Works i Pennsylvania). Våren 1854 ble et nybygg påbegynt ved Canal Street lenger nord, og på sensommeren sto det klart til bruk. Høsten 1854 ble selskapet omgjort til aksjeselskap med aksjekapital på 100 000 dollar, og navnet ble endret til Manchester Locomotive Works. Oliver W. Bayley var daglig leder («agent»), og John A. Burnham fra Boston var president. Lokomotivbyggingen startet høsten 1854, og 24. mars året etter ble «Cossak» - det første lokomotivet - overlevert Central Military Tract Railroad. Før året var omme var ytterligere 22 lokomotiver overlevert. I 1871 passerte årsproduksjonen for første gang 100 da 107 ble ferdigstilt. I 1873 bygde fabrikken 112 lokomotiver hvorav 50 var for Grand Trunk Railway som konverterte linjene sine til normalspor. Den årlige produksjonskapasiteten var nå på omtrent 180 lokomotiver, og bedriften hadde 680 ansatte.(Haiti Trust Digital Library): Wiley's American iron trade manual 1874 - side 232. (pdf) Besøkt 29. januar 2014 Etter finanskrisen i 1873 ble produksjonen i 1874 mer enn halvert i forhold til foregående år, og årsproduksjon på over 100 ble ikke oppnådd igjen før i 1881.

 Brannvogner 
miniatyr|Amoskeag hestetrukket brannvogn bygd i 1885 av Manchester Locomotive Works.
I 1877 kjøpte Manchester Locomotive Works brannvogn-avdelingen til nabo-bedriften Amoskeag Manufacturing Company. Disse brannvognene var til å begynne med hestetrukket der dampmaskinen kun drev vannpumpen. I 1872 kunne selskapet også tilby selvdrevne brannvogner. Amoskeags brannvogner hadde siden 1859 opparbeidet seg et rykte som kvalitetsprodukt, og merkenavnet ble derfor beholdt etter oppkjøpet - også etter Alco-fusjonen. Manchester Locomotive Works fortsatte å viderutvikle og forbedre konseptet, både de hestetrukne og de selvdrevne modellene.Steel-Wheels.net: Worldwide Steam Fire Engine Register Besøkt 29. januar 2014 Omkring 400 Amoskeag brannvogner ble bygd av Manchester Locomotive Works frem til nedleggelsen i 1913.

 Alco Manchester Works 
miniatyr|B&ML nr. 19 var byggenummer 1782 ved Manchester Locomotive Works, og ble overlevert i 1901. Her fotografert i 1947
I likhet med flere av de små og mellomstore lokomotivfabrikantene, merket Manchester Locomotive Works presset fra USAs dominerende lokomotivprodusent - Baldwin. I 1901 ble selskapets lokomotiv-fabrikk slått sammen med syv lokomotivfabrikker i en stor-fusjon som dannet American Locomotive Company (Alco).

De andre fabrikkene som ble sammenslått i 1901 var:
 Schenectady Locomotive Works i Schenectady, New York
 Cooke Locomotive & Machine Company i Paterson, New Jersey
 Brooks Locomotive Works i Dunkirk, New York
 Dickson Manufacturing Company i Scranton, Pennsylvania
 Pittsburgh Locomotive & Car Works i  Pittsburgh, Pennsylvania.
 Rhode Island Locomotive Works i Providence, Rhode Island
 Richmond Locomotive & Machine Works i Richmond, Virginia

Etter sammenslåingen iverksatte Alcos ledelse arbeid for å standardisere lokomotivkonstruksjonene til de forskjellige fabrikkene. Dette var godt nytt for kundene som tidligere hadde måttet forholde seg til en bransje som var kjent (eller beryktet) for de mange ulike og sære løsningene på konstruksjon og utforming av lokomotiver. Årene 1904 til 1906 var rekordår når det gjaldt lokomotivproduksjon, og alle fabrikkene i Alco-konsernet gikk for fullt. I 1905 blir det anslått at omkring 6 300 lokomotiver ble bestilt totalt i USASolomon: Alco Locomotives - side 19.. Etter 1906 gikk etterspørselen nedover, og Alco begynte å samle produksjonen på færre steder. I 1913 var det Alco Manchester Works som sto for tur og 60 år med industrivirksomhet tok slutt.

 Bevarte lokomotiver 
miniatyr|Mount Washington Cog Railway nr. 2 «Ammonoosuc» i 2006
miniatyr|B&M nr. 410 ble bygd av Alco Manchester Locomotive Works i 1911
Bevarte lokomotiver bygd før opprettelsen av Alco i 1901.Steam Locomotive Information: Manchester Locomotive Works 
 Serienr. Akselrekkefølge(Whyte) Byggeår Eier(e) Status  Tannstang 1875 Mount Washington Cog Railway nr. 2 Lagret i operativ stand ved Mount Washington Cog Railway  Tannstang 1878 Mount Washington Cog Railway nr. 6 Operativ ved Mount Washington Cog Railway  Tannstang 1883 Mount Washington Cog Railway nr. 1 Hensatt ved Mount Washington Cog Railway  Tannstang 1883 Mount Washington Cog Railway nr. 3 Lagret i operativ stand ved Mount Washington Cog Railway  Tannstang 1883 Mount Washington Cog Railway nr. 4 Lagret i operativ stand ved Mount Washington Cog Railway  Tannstang 1883 Mount Washington Cog Railway nr. 8 Utstilt i Twin Mountain, New HampshireMount Washington Cog Railway: Cog Railway Moves 1883 Steam Train to Neighboring Town  Besøkt 29. januar 2014 1546  4-4-0 1892 B&M nr. 494 Utstilt i White River Junction, Vermont

Av lokomotiver bygd etter Alco-fusjonen i 1901 er 6 bevart, hvorav ett er operativt.Steam Locomotive Information: Alco (Manchester) Besøkt 29. januar 2014

 Tidslinje 
 1853: Firmaet Bayley, Blood & Company ble grunnlagt
 1854: Omgjort til aksjeselskap med navn Manchester Locomotive Works
 1855: Første lokomotiv overlevert
 1877: Amoskeag brannvogn-avdeling ble oppkjøpt
 1889: Aretas Blood døde
 1901: Fusjonerte med 7 andre lokomotivfabrikker og dannet Alco
 1913: Fabrikken i Manchester nedlagt

 Referanser 
miniatyr|Mount Washington Cog Railway nr. 4 «Chocorua».

 Kilder 
 Brian Solomon: Alco Locomotives (utgitt 2009). ISBN 978-0-7603-3338-9
  (Archive.org) - Manchester. A brief record of its past and a picture of its present (John B. Clarke, 1875) Besøkt 29. januar 2014
 Genealogy and history of New Hampshire and its counties: Aretas Blood - Biography Besøkt 29. januar 2014

 Eksterne lenker 


Kategori:Jernbane i USA
Kategori:Selskaper etablert i 1853
Kategori:Selskaper opphørt i 1913
Kategori:Tidligere selskaper fra USA
Kategori:Lokomotivfabrikanter
Kategori:1853 i USA